Dipendra de Nepalo

Dipendra Bir Bikram Ŝah Dev (naskiĝis la 27-an de junio 1971, mortis la 4-an de junio 2001) estis reĝo de Nepalo inter la 1-a kaj 4-a de junio 2001.

La 1-an de junio 2001, lia patro Birendra de Nepalo estis mortpafita en la reĝa palaco, kune kun pluraj familianoj. Laŭsupoze la mortigisto estis lia filo, la kronprinco Dipendra, kvankam multaj nepalanoj pridubas tiun version de la evento. Dipendra post la morto de Birendra deklariĝis reĝo de Nepalo, sed ĉar li post la masakro estis senkonscia por pafaj vundiĝoj, kiujn li laŭsupoze mem kaŭzis al si, la frato de Birendra, princo Ĝanendra, deklariĝis reganto. Post kiam Dipendra mortis post tri tagoj, Ĝanendra de Nepalo oficiale deklariĝis sekva reĝo de Nepalo. Pri detaloj de la mortigo vidu la apartan artikolon Masakro de la nepala reĝfamilio.

Kategorio:Nepalaj reĝoj